কয়েকদিন আগেই মুখ্যমন্ত্রী মমতা বন্দ্যোপাধ্যায় অধ্যাপকদের অবসরের বয়স বাড়িয়ে ৬২ করেছিলেন। এবারে স্কুল শিক্ষকদের অবসরের বয়সও বাড়বে কি না, তা নিয়ে জোর জল্পনা শুরু হয়েছে। 
শিক্ষামন্ত্রী পার্থ চট্টোপাধ্যায় অবশ্য স্কুল শিক্ষকদের সেই আশায় জল ঢেলে দিয়েছেন। শিক্ষামন্ত্রী স্পষ্টই জানিয়েছেন, ইউজিসি-র নির্দেশিকা মেনেই অধ্যাপকদের অবসরের বয়স বাড়ানো হয়েছে। কিন্তু স্কুল শিক্ষকদের ক্ষেত্রে তেমন কোনও সম্ভাবনা নেই। কারণ, রাজ্য সরকার চায় আরও তরুণ প্রজন্ম শিক্ষকতার পেশায় আসুক। তাছাড়া এবছরই প্রাথমিক এবং বিদ্যালয় শিক্ষা মিলিয়ে রাজ্যে প্রায় ৭২ হাজার শিক্ষক নিয়োগ হবে। ফলে নতুন করে স্কুল শিক্ষকদের অবসরের বয়স আর বাড়ানো হবে না বলেই জানিয়েছেন শিক্ষামন্ত্রী।
আরও পড়ুন
শিক্ষকের বিত্তলাভ— উদয়ন পণ্ডিতেরা কোথায়?
যদিও, শিক্ষামন্ত্রী জানিয়েছেন, কলেজ অধ্যাপকদের মতোই স্কুল শিক্ষকদের নিয়েও সম্মেলন হবে। মুখ্যমন্ত্রী মমতা বন্দ্যোপাধ্যায় সময় দিলেই এই সম্মেলনের আয়োজন করা হবে।
দেখুন ভিডিও